Darius Zubauskas

**Darius Zubauskas** (g. 2000 m. balandžio 11 d.) – Lietuvos futbolininkas, puolėjas.

## Karjera
Sportuoti pradėjo Gargždų „Bangos“ jaunimo komandose. 

Nuo 2014 m. atstovavo klubo jaunimo komandoms. Žaidė elitinėje jaunimo lygoje.

### Nacionalinė Futbolo Akademija
Nuo 2015 m. vasaros atstovavo Nacionalinę Futbolo Akademijai. Žaidė NFA-2000 ekipoje.

2017 m. žaidė FK NFA, kuri dalyvavo Antros lygos, Pietų zonos pirmenybėse.

### [[FK Banga Gargždai|Gargždų „Banga“]]
#### 2017 m.
2017 m. pabaigoje iš FK NFA grįžo į gimtąjį Gargždų „Bangą“ ir šio klubo Banga B ekipoje. Pirmoje lygoje sužaidė dviejose rungtynėse ir pelnydavo jose po įvartį. 2017 m. lapkričio 4 d. žaidė pereinamąsias rungtynes prieš FC Stumbras, kurias gargždiškiai pralaimėjo rezultatu 0-3. Šiose rungtynėse Zubauskas sužaidė 33 minutes. Aikštėje pasirodė 58 minutę, kai rezultatas buvo 2-0 kauniečių naudai.
#### 2018 m.
2018 m. Gargždų „Bangoje“ sužaidė 20 rungtynių Pirmoje lygoje ir pasižymėjo šešiais įvarčiais. Dar tris rungtynes sužaidė LFF taurės turnyre ir pasižymėjo vienu įvarčiu.
#### 2019 m.
2019 m. sezone Darius Bangos ekipoje sužaidė 15 rungtynių Pirmoje lygoje ir pelnė šešis įvarčius. Dar tris rungtynes sužaidė LFF taurės turnyre ir pasižymėjo dviem įvarčiais. 2019 m. rugsėjo 20 d. žaidė už Banga B ekipą, kuri namuose net 14-0 sutriuškino Kelmės FK. Zubauskas pasižymėjo dviem įvarčiais (18 ir 40 min.), o rungtynių pertraukos metu buvo pakeistas. Žaidė abiejose pereinamosiose rungtynėse prieš FK Palanga dėl patekimo į Alygą ir padėjo komandai nugalėti varžovus, bei sportiniu principu gargždiškiai pateko į aukščiausią šalies lygą.

#### 2020 m.
2020 m. pranešta, kad žaidėjas tęs karjerą Gargždų „Bangoje“, kuri 2020 m. sezone pateko į A lygą. A lygoje sužaidė devynerias rungtynes.

#### 2021 m.
2021 m. rugpjūčio 28 d. prieš „Nevėžio“ klubą pelnė du įvarčius. Galutinis rezultatas 3:0. Du įvarčius pelnęs puolėjas buvo išrinktas į simbolinę turo rinktinę.

2021 m. lapkričio 24 d. rungtynėse prieš Kėdainių „Nevėžį“ pasižymėjo įvarčiu, o Gargždų „Banga“ nugalėjo varžovus rezultatu 3-1.

2021 m. A lygoje sužaidė 26 susitikimus ir pasižymėjo pelnydamas penkis įvarčius.

2023 m. vasario mėn. tapo žinoma, kad žaidėjas palieka „Bangos“ klubą, tačiau rugpjūčio viduryje sugrįžo į Gargždus.

### [[FK Banga Gargždai|Gargždų „Banga“]]
2023 m. pirmoje pusėje buvo be klubo, o rugpj9čio mėn. vėl prisijungė prie Gargždų „Bangos“. 2023 m. rugpjūčio 17 d. pasirodė po keitimo LFF taurės turnyro rungtynėse prieš FK Transinvest. Galinės kaimo ekipa palaužė gargždiškius pratęsimo metu rezultatu 2-1 ir pateko į turnyro pusfinalį.

### Klaipėdos „Neptūnas“
2024 m. vasario mėn. tapo žinoma, kad futbolininkas persikėlė į Klaipėdos „Neptūną“.

## Statistika
; A lygos ir Pirmos lygos statistika

Spalvų reikšmės: 
: rungtyniavo A lygoje;
: varžėsi Pirmoje lygoje;

## Pasiekimai
; Futbolo klubas Banga
* **[[LFF I lyga|Pirma lyga]]:**
** Antroji vieta: 2019 m.
* **[[LFF taurė]]s turnyras:**
** Finalininkas: 2019 m.

;asmeniniai
: Geriausias 2022 m. kovo mėnesio jaunasis žaidėjas.

## Rinktinės
#### U-16 rinktinė
Žaidė U-16 rinktinėje. 2015 m. sužaidė dvejas draugiškas rungtynes su Latvija.
* 2015 m. rugpjūčio 13 d. rungtynės baigėsi lygiosiomis 1-1. (Zubauskas žaidė 27 minutes.)
* 2015 m. rugpjūčio 15 d. lietuviai nugalėjo rezultatu 1-0. (Zubauskas pasirodė pačioje rungtynių pabaigoje ir sužaidė 4 minutes.)
#### U-17 rinktinė
Buvo kviečiamas į U-17 rinktinę. 2016 m. sužaidė tris rungtynes. 
* 2016 m. rugpjūčio 18 d. žaidė draugiškose rungtynėse prieš Moldovos U-17 rinktinę.
* 2016 m. rugsėjo 2 d. žaidė draugiškose rungtynėse prieš Baltarusijos U-17 rinktinę. 
* 2016 m. rugsėjo 4 d. dar kartą sužaidė rungtynėse su baltarusiais. 

Pasirodydavo rungtynių pabaigoje ir sužaisdavo dešimt arba daugiau minučių.

#### U-19 rinktinė
Buvo kviečiamas į U-19 rinktinę. 2018 m. pabaigoje sužaidė tris rungtynes. 
* 2018 m. lapkričio 14 d. lietuviai pralaimėjo belgams rezultatu 0-5.
* 2018 m. lapkričio 17 d. lietuviai pralaimėjo prancūzams rezultatu 0-7.
* 2018 m. lapkričio 20 d. lietuviai pralaimėjo maltiečiams rezultatu 1-2.
Visose trejose rungtynėse sužaisdavo po kėlinį.

## Šaltiniai

## Nuorodos
* alyga.lt svetainė
* SOCCERWAY
* fkbanga.lt
* Transfermarkt
* lietuvosfutbolas.lt
* Globalsportsarchive